East Sussex

| Sijainti | 
Kaakkois-EnglantiEnglantiYhdistynyt kuningaskunta |
| Pääkaupunki | 
Lewes (en)View and modify data on Wikidata  |
| Pinta-ala | 
1 790 km2  (2016)View and modify data on Wikidata  |
| Hallinnolliset osat | 
Brighton & HoveEast Sussex (d)View and modify data on Wikidata  |
| Väkiluku | 
851 000 as.  (2020)View and modify data on Wikidata  |
| Asukastiheys | 
475 as./km2  (2020) |
| NUTS | 
UKJ22View and modify data on Wikidata  |
| Verkkosivusto | 
www.eastsussex.gov.ukView and modify data on Wikidata  |

Kartta

|  |  |
| --- | --- |
| Koordinaatit | 
50° 56′ 24″ P, 0° 22′ 12″ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**East Sussex**, suomeksi **Itä-Sussex**, on hallinnollinen ja muodollinen kreivikunta Kaakkois-Englannissa, Englannin kanaalin rannalla. East ja West Sussex muodostettiin vuonna 1889 irrottamalla ne Sussexin historiallisesta kreivikunnasta. Hallinnolliseen kreivikuntaan kuuluu viisi hallintopiiriä ja sen keskuksena toimii Lewesin kaupunki; muodolliseen kreivikuntaan luetaan niiden lisäksi itsenäinen Brighton & Hoven yhtenäishallintopiiri. Vuoden 2021 väestönlaskennassa muodollisen kreivikunnan alueella oli noin 823 000 asukasta.

Sussex on saanut nimensä sakseilta, joka hallitsivat aluetta 400-luvulla roomalaisten lähdettyä. Alueen maisemalle ovat tyypillisiä jyrkät kalkkikiviset rantakalliot. Kaupungit sijaitsevat rantakaistaleella hallinnollista keskusta Lewesiä lukuun ottamatta. Lännestä itään rannikkokaupungit ovat Peacehaven, Newhaven, Seaford, Eastbourne, Bexhill-on-Sea, St Leonards-on-Sea, Hastings, Rye ja Brighton & Hove.

Tärkein työllistäjä on palvelusektori, jossa vuonna 2007 työskenteli 85 % työvoimasta. Maanviljelysmaa ei ole kovin hedelmällistä, joten sitä käytetään lähinnä laitumena.

Hallinto
--------

East Sussexin kreivikunnantalo Lewesissa.
East Sussexin hallinnollisena keskuksena toimii Lewesin kaupunki, jossa sijaitsevassa kreivikunnantalossa valtuusto kokoontuu. Vuonna 2017 valitussa kreivikunnanvaltuustossa on 50 valtuutettua, joista 30 kuuluu konservatiivipuolueeseen, 11 liberaalidemokraatteihin ja 4 työväenpuolueeseen. Kreivikunnan hallinnon velvollisuutena on järjestää muun muassa peruskoulutus, sosiaalipalvelut, liikenne ja kirjastopalvelut kreivikunnan alueella.

Lordiluutnantti Peter Field on edustanut Ison-Britannian kuningatarta East Sussexissa elokuusta 2008 lähtien.

### Osa-alueet

East Sussexin muodollisen kreivikunnan alueella sijaitsevat seuraavat hallinnolliset alueet:

East Sussexin aluehallinto1. taso: Hallintopiirit2. taso: Kunnat

| Hallinnon taso | Väkiluku (2021) | Lähde | Kartalla |
| --- | --- | --- | --- |
| Brighton & Hoven kaupunki \* | 277 000 |  | 1 |
| East Sussexin kreivikunta: | 546 000 |  | 2–6 |
|  | Lewesin hallintopiiri \*\* | 100 000 |  | 2 |
| Wealdenin hallintopiiri \*\* | 160 000 |  | 3 |
| Eastbournen kaupunkipiiri \*\* | 102 000 |  | 4 |
| Rotherin hallintopiiri \*\* | 93 000 |  | 5 |
| Hastingsin kaupunkipiiri \*\* | 91 000 |  | 6 |
| \* Yhtenäishallintopiiri\*\* Hallintopiiri |

Hallintopiirit jakaantuvat edelleen 105 kuntaan *(civil parish)*, joilla on omat kunnan- tai kaupunginvaltuustonsa. Kunnat edustavat asukkaitaan paikallishallinnon ylempiin tasoihin nähden, tuottavat paikallisia palveluja ja pyrkivät parantamaan kunnan elintasoa. Ne voivat järjestää asukkailleen esimerkiksi vapaa-ajankeskuksia, puistoja, viljelypalstoja, bussikatoksia, julkisia jäteastioita ja parkkialueita.

Väestö
------

Vuonna 2021 East Sussexin muodollisessa kreivikunnassa oli noin 823 000 asukasta ja suurimpia asutuskeskuksia olivat:

| Asutuskeskus | Hallinnollinen alue | Väkiluku (2021) | Lähde |
| --- | --- | --- | --- |
| Brighton & Hove | Brighton & Hove | 277 000 |  |
| Eastbourne | Eastbourne | 99 000 |  |
| Hastings | Hastings | 91 000 |  |
| Bexhill-on-Sea | Rother | 44 000 |  |
| Seaford | Lewes | 24 000 |  |
| Hailsham | Wealden | 23 000 |  |
| Crowborough | Wealden | 22 000 |  |
| Lewes | Lewes | 16 000 |  |
| Peacehaven | Lewes | 16 000 |  |
| Uckfield | Wealden | 16 000 |  |
| Newhaven | Lewes | 13 000 |  |
| Polegate | Wealden | 10 000 |  |

Tunnukset
---------

### Lippu

East Sussexilla ei ole virallista lippua. Vuonna 1975 käyttöön otetussa East Sussexin kreivikunnanvaltuuston vaakunassa ja sen pohjalta suunnitellussa lipussa on punaisella pohjalla kultainen saksien kruunu, kuusi kultaista pääskyä ja valkoinen aaltoviiva, joka edustaa merta. Se perustuu paljon vanhempaan Sussexin vaakunaan, jossa on sinisellä pohjalla kuusi kultaista pääskyä. Pääskyt ovat kreivikunnan vanha tunnus, joka esiintyy jo Bodiamin linnan vuonna 1385 rakennetun portinvartijan tuvan seinässä.

### Pyhän Rikhardin päivä

Historiallisen Sussexin kreivikuntapäivää vietetään kesäkuun 16. päivänä Pyhän Rikhardin muistoksi.

### Nimikkokukka

East Sussexilla ei ole omaa nimikkokukkaa; sen sijaan koko historiallisen Sussexin nimikkokukaksi valittiin Plantlife International -järjestön vuonna 2004 pitämässä yleisöäänestyksessä pyörötähkämunkki.

Lähteet
-------

1. 1 2 3  East Sussex *Encyclopaedia Britannica*. Viitattu 6.12.2019. (englanniksi)
2. ↑  Cllr Peter Chowney: We could be a unitary council again *Hastings and St. Leonards Observer*. Viitattu 8.12.2019. (englanniksi)
3. 1 2 3 4 5 6 7 8 9 10  Brinkhoff, Thomas: United Kingdom: Administrative Division (Counties and Districts) - Population Statistics, Charts and Map *City Population*. Viitattu 22.5.2022. (englanniksi)
4. ↑  East Sussex in Figures Viitattu 17.11.2009
5. ↑  County Hall *East Sussex County Council*. Viitattu 8.12.2019. (englanniksi)
6. ↑  How East Sussex County Council works – 1. Political leadership of the Council *East Sussex County Council*. Viitattu 8.12.2019. (englanniksi)
7. ↑  National and local government – who provides your services? – 2. East Sussex County Council *East Sussex County Council*. Viitattu 8.12.2019. (englanniksi)
8. ↑  Personal Profile of the Lord Lieutenant *East Sussex Lieutenancy*.  Arkistoitu 8.12.2019. Viitattu 8.12.2019. (englanniksi)
9. ↑  Which geography... data note (PDF) *ESiF*. Viitattu 6.12.2019. (englanniksi)
10. ↑  All About Local Councils (PDF) (sivut 4–5) The National Association of Local Councils.  Arkistoitu 8.10.2020. Viitattu 6.12.2019. (englanniksi)
11. ↑  Brinkhoff, Thomas: Brighton and Hove (Unitary District, South East England, United Kingdom) - Population Statistics, Charts, Map and Location *City Population*. Viitattu 22.5.2022. (englanniksi)
12. 1 2 3 4 5 6 7 8 9 10 11  Brinkhoff, Thomas: East Sussex (County, South East England, United Kingdom) - Population Statistics, Charts, Map and Location *City Population*. Viitattu 22.5.2022. (englanniksi)
13. 1 2 3  Sussex Flag *British County Flags*. Viitattu 15.6.2019. (englanniksi)
14. ↑  Our coat of arms East Sussex County Council. Viitattu 15.6.2019. (englanniksi)
15. ↑  Sussex Day *British County Flags*. Viitattu 15.6.2019. (englanniksi)
16. ↑  Kirby, Alex: UK counties choose floral emblems  5.5.2004. BBC News. Viitattu 1.6.2019. (englanniksi)